钦定古今图书集成/理学汇编/学行典/第077卷 > 孔子家语 > 《非命下》
## 钦定古今图书集成/理学汇编/学行典/第077卷 > 孔子家语 > 《非命下》

子墨子言曰：“凡出言谈，若不先立仪而言，譬之犹运
钧之上而立朝夕焉也。我以为虽有朝夕之辨，必将
终未可得而从定也。是故言有三法。何谓三法？”曰：“有
考之者，原之者，有用之者。恶乎考之？考先圣大王之
事，恶乎原之？察众之耳目之请，恶乎用之？发而为政
乎国，察万民而观之。此谓三法也。”